Ion Crăciunescu, verdict după FCSB-Petrolul Ploiești 1-0: "Da, penalty!"
FCSB a câștigat la limită duminică seară cu cei de la Petrolul Ploiești cu scorul de 1-0. Unicul gol al partidei i-a aparținut brazilianului Luis Phelipe, care a trimis în poarta adversă cu ajutorul devierii lui Valentin Țicu.
Se pare că golul bucureștenilor a fost contestat de Ion Crăciunescu. Fostul arbitru a dat verdictul, spunând și că trupa lui Charalambous trebuia să primească un penalty.
"Da, penalty!"
"Este fault. Din spate se duce și cu piciorul în spatele adversarului și îl culcă la pământ. Intră în el, îl dărâmă. Îl lovește cu genunchiul", a spus Ion Crăciunescu, pentru Digi Sport.
"(Faultul lui Takayuki Seto asupra lui Octavian Popescu în prima repriză nr.) El, cu laba piciorului, nu îi face absolut nimic, dar urmăriți genunchiul. Cu genunchiul îi prinde piciorul și îl culcă la pământ. E un contact la nivelul pulpelor. Da, penalty!", a mai spus fostul arbitru român, conform sursei precizate.